Joana Nafarroakoa (1325-1387)

Joana Nafarroakoa, edo Joana Evreuxkoa (1325 - Longchamp Abadia, 1387ko uztailaren 3a), Nafarroako printzesa eta moja izan zen, Felipe III.a eta Joana II.a Nafarroako errege-erreginenen alaba eta Karlos II.aren arreba. 

 Biografia 
Felipe III.aren lehen haurra izan zen Joana, 1325 inguruan jaio zen, bere gurasoak Evreuxeko kondeak besterik ez zirenean. 1328ko apirilaren 1ean aita Nafarroako tronura igotzearekin batera, Nafarroako Koroaren hurrengo oinordekoa bihurtu zen, eta posizio politiko horrengatik bere ezkontza posiblea antolatzera ekin zioten gurasoek.

1329an, negoziazioak hasi zituzten Alfontso IV.a Aragoikoarekin, Joanaren senar Alfontsoren seme Petriren senar bihur zedin. Aragoi eta Nafarroako erresumen arteko ezkontza negoziazioak hainbat urtez luzatu ziren, eta urte horietan Joanak bere ustezko oinordekotza postua galdu zuen bere anaia Karlosen alde, 1332ko urriaren 10ean jaio baitzen mutila, eta lege salikoa zen arau Nafarroan. Hala ere, neskatoak Nafarroako Koroaren oinordeko izateko aukera (hurrenkeran 2.a zelarik orduan) kontuan hartu zen 1333ko apirilean Aragoirekin konpromisoa iragarri zenean, Joanak zazpi urte inguru zituenean.

Nafarroako Joanaren eta Aragoiko Petri IV.aren ezkontza ez zen inoiz gauzatu. Ezagutzen ez diren arrazoiengatik Nafarroako errege-erreginek nahiago izan zuten Maria ahizpa gaztearen aukerak sustatzea, bai oinordekotzan gorago jartzeko, baita Aragoirekin ezkontza itunak osatzeko. Komentzitu zuten hortaz Joana eskubide dinastikoei uko egiteko. eta Petrirekiko ezkontza-konpromisoa Mariak hartu zuen 1336ko urtarrilaren 6an. Ondoren, monja bizitza izan zuen, Frantzian. Gurasoek beste alaba bat ere izan zuten Joana izenekoa, lehenak erlijioaren bidea hartu eta urtebetera.

 Genealogia 

 Ikus, halaber 

 Joana Nafarroakoa (argipena)

 Erreferentziak 

 Kanpo estekak 

Kategoria:Evreux leinua
Kategoria:Nafarroako infanteak